*****

ΚΑΝΟΝΙΣΜΟΣ (ΕΟΚ) αριθ. 1847/88 ΤΗΣ ΕΠΙΤΡΟΠΗΣ

της 29ης Ιουνίου 1988

περί τροποποιήσεως του κανονισμού (ΕΟΚ) αριθ. 2819/79 όσον αφορά ορισμένα κλωστοϋφαντουργικά προϊόντα (κατηγορίες ex 18 και 26) καταγωγής Τουρκίας

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 288/82 του Συμβουλίου της 5ης Φεβρουαρίου 1982 περί του κοινού καθεστώτος εισαγωγών (1), όπως τροποποιήθηκε από τον κανονισμό (ΕΟΚ) αριθ. 1243/86 (2), και ιδίως το άρθρο 10,

Ύστερα από διαβουλεύσεις στο πλαίσιο της Συμβουλευτικής Επιτροπής που συνεστήθη με το άρθρο 5 του προαναφερόμενου κανονισμού,

Εκτιμώντας:

ότι ο κανονισμός (ΕΟΚ) αριθ. 2819/79 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3790/87 (4), υποβάλλει τις εισαγωγές ορισμένων κλωστοϋφαντουργικών προϊόντων που κατάγονται από ορισμένες τρίτες χώρες σε καθεστώς κοινοτικής επιτήρησης·

ότι η Τουρκία έχει θέση σε λειτουργία τις διοικητικές διαδικασίες που αποβλέπουν στην ταχεία παροχή πληροφοριών σχετικά με τις τάσεις της ροής συναλλαγών ορισμένων κλωστοϋφαντουργικών προϊόντων·

ότι στον τομέα των συναλλαγών ορισμένων κλωστοϋφαντουργικών τουρκικών προϊόντων έχει καθιερωθεί η διοικητική συνεργασία μεταξύ της Ευρωπαϊκής Οικονομικής Κοινότητας και της Τουρκίας·

ότι, για να είναι αποτελεσματική αυτή η διοικητική συνεργασία, πρέπει ιδιαίτερα να στηρίζεται σε σύμφωνα στατιστικά δεδομένα·

ότι ο παρών κανονισμός δεν πρέπει να εφαρμοστεί όσον αφορά τις εισαγωγές των προϊόντων καταγωγής Τουρκίας, τα οποία είχαν εισαχθεί πριν από την έναρξη ισχύος του στο τελωνειακό έδαφος της Κοινότητας, αλλά δεν είχαν τεθεί σε ελεύθερη κυκλοφορία στην Κοινότητα,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Με την επιφύλαξη των υπόλοιπων διατάξεων του κανονισμού (ΕΟΚ) αριθ. 2819/79, το έγγραφο εισαγωγής που αναφέρεται στο άρθρο 2 του εν λόγω κανονισμού θα χορηγείται ή θα θεωρείται για τα περιλαμβανόμενα στο παράρτημα Ι προϊόντα μόνον ύστερα από υποβολή πληροφοριακού εγγράφου εξαγωγής σύμφωνα με το πρότυπο που αναφέρεται στο παράρτημα ΙΙ ή, ενδεχομένως, πληροφοριακού εγγράφου εξαγωγής σχετικού με τα βιοτεχνικά ή παραδοσιακά προϊόντα σύμφωνα με το πρότυπο που αναφέρεται στο παράρτημα ΙΙΙ.

Τα έγγραφα αυτά χορηγούνται από τους τουρκικούς συνδέσμους εξαγωγέων ενδυμάτων της Κωνσταντινούπολης (Istanbul), της Σμύρνης (Izmir), της Cukurova και της Bursa.

Κάθε πληροφοριακό έγγραφο εξαγωγής πρέπει να παρουσιάζεται στις αρμόδιες αρχές των κρατών μελών μέσα σ' ένα μήνα από την ημερομηνία εκδόσεως.

Το έγγραφο εισαγωγής που αναφέρεται στο άρθρο 2 του κανονισμού (ΕΟΚ) αριθ. 2819/79 μπορεί να χρησιμοποιηθεί για δύο μήνες από την ημερομηνία χορηγήσεώς του. Σε περίπτωση έκτακτων περιστάσεων, η περίοδος αυτή μπορεί να παραταθεί για ένα μήνα.

Άρθρο 2

Ο παρών κανονισμός αρχίζει να ισχύει την 1η Ιουλίου 1988.

Δεν εφαρμόζεται όσον αφορά τα προϊόντα που αναφέρονται στο παράρτημα Ι, καταγωγής Τουρκίας, τα οποία είχαν εισαχθεί πριν από την έναρξη ισχύος του στο τελωνειακό έδαφος της Κοινότητας, αλλά δεν είχαν τεθεί σε ελεύθερη κυκλοφορία στην Κοινότητα.

Εφαρμόζεται έως τις 31 Δεκεμβρίου 1988.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 29 Ιουνίου 1988.

Για την Επιτροπή

Willy DE CLERCQ

Μέλος της Επιτροπής

(1) ΕΕ αριθ. L 35 της 9. 2. 1982, σ. 1.

(2) ΕΕ αριθ. L 113 της 30. 4. 1986, σ. 1.

(3) ΕΕ αριθ. L 320 της 15. 12. 1979, σ. 9.

(4) ΕΕ αριθ. L 356 της 18. 12. 1987, σ. 18.

ΠΑΡΑΡΤΗΜΑ Ι

1.2.3.4.5 // // // // // // Κατηγορία // Κωδικός ΣΟ // Περιγραφή εμπορευμάτων

// Μονάδες // Τρίτες χώρες // // // // // // ex 18 // 6207 91 00 // Ρόμπες λουτρού, ρόμπες δωματίου και παρόμοια είδη για άντρες ή αγόρια, εκτός από τα πλεκτά, από βαμβάκι // τόνοι // Τουρκία // // 6208 91 10 // Ρόμπες λουτρού, ρόμπες δωματίου και παρόμοια είδη για γυναίκες και κορίτσια εκτός από τα πλεκτά, από βαμβάκι // // // // // // // // 26 // 6104 41 00

6104 42 00

6104 43 00

6104 44 00

6204 41 00

6204 42 00

6204 43 00

6204 44 00 // Φορέματα για γυναίκες ή κορίτσια, από μαλλί, βαμβάκι ή συνθετικές ή τεχνητές ίνες // 1 000 τεμάχια // Τουρκία // // // // //